Fonzie

Fonzie, egentlig Arthur Herbert Fonzarelli, eller The Fonz, er en rollefigur i fjernsynsserien Happy Days (1974–1984), spilt av Henry Winkler. Han var opprinnelig en sekundær rollefigur, men ble til slutt seriens hovedfigur. Dette førte til at han ble oppført på andreplass i rulleteksten, og begrepet «Fonzie-syndromet» som beskriver dette fenomenet fikk hans navn. I 1999 ble han rangert som nummer 4 på TV Guides kåring over fjernsynshistoriens største rollefigurer.

TV-figurer